Smārde (stacija)

Smārde ir pieturas punkts dzelzceļa līnijā Torņakalns—Tukums II (Rīga—Tukums), tā atrodas Tukuma novada Smārdes ciemā. Smārdē pietur visi maršruta Rīga—Tukums elektrovilcieni. Smārde ir C biļešu zonas gala stacija.

Smārdes stacijas ēku 2018. gadā pārņēma īpašumā Engures novada pašvaldība. 2019. gadā uzsākta stacijas ēkas pārbūve par kopienu centru, saglabājot dzelzceļa kases un uzgaidāmo telpu. Kopienu centrs atklāts 2019. gada. 20. decembrī. Pieturas punktā biļešu kase ir slēgta.

Vēsture 
Smārdes stacija uzbūvēta reizē ar dzelzceļa līniju 1877. gadā. Tajā bija trīs sliežu ceļi un kravas rampa. Sākotnējā stacijas ēka nav saglabājusies, tagadējā uzcelta 1930. gadā. Pēc Tukuma līnijas elektrificēšanas stacijā elektrificēti 2 no 3 sliežu ceļiem, tādējādi tajā varēja izmainīties elektrovilcieni. 20. gadsimta 80. gados stacija pārveidota par pieturas punktu (līdz 90. gadu sākumam palikusi kā rezerves stacija, saglabājot sliežu ceļus un signalizācijas sistēmas, bet demontējot pārmijas), bet neizmantotie sliežu ceļi nojaukti 90. gados (elektrificētais pirmais ceļš nojaukts apmēram 1995. gadā).

Attēlu galerija

Ārējās saites 
 Smārdes stacija PSRS ģenerālštāba kartē

Atsauces 

Dzelzceļa līnijas Torņakalns—Tukums II stacijas un pieturas punkti
Dzelzceļa stacijas Latvijā
Smārdes pagasts